АҞӘА, рашәара 29 - Sputnik. Аԥсны иҟоу Аладатәи арратә округ агранатаршәыҩцәа "аӷа" имшынтә десант еилаԥырыххаит аҿықәаҿтәи аполигон аҟны ҳәа аанацҳауеит ААО апресс-маҵзура.
Аруаа хысуан аибашьыгатә техникеи зышәагаа маҷу аӷбақәеи иреиԥшны зсахьа ыҟаз ацәҟьақәа ирымариашаны 200 метра инаркны 800 метра рҟынӡа набжьаны, напылатәи атанкақәхгатә гранатаршәгақәа РПГ-7 рхархәарала.
Аӷа идесант аӡхыҵраан иақәкны ихысуан иара убас арасчотқәа АГС-17 "Пламя" рыла.
Абри атактикатә-хысратә дҵа ААО аруаа инарыгӡон ҽынлеиԥш, абара аныԥку уахынлатәи аамҭазгьы.
Иара убас шәаԥхьар ҟалоит:
- Аладатәи арратә округ аруаа "аӷа" ишьаҟар ршьаҽит Аԥсны ашьхараҿы